PATVIRTINTA

Joniškio rajono savivaldybės tarybos

2021 m. gegužės 14 d. sprendimu Nr. T-73

**JONIŠKIO RAJONO VAIKO IR ŠEIMOS GEROVĖS CENTRO**

**2020 METŲ VEIKLOS ATASKAITA**

**I SKYRIUS**

**BENDROS ŽINIOS APIE ĮSTAIGĄ**

Joniškio rajono vaiko ir šeimos gerovės centras (toliau – Centras) yra biudžetinė įstaiga, teikianti bendrąsias ir specialiąsias socialines paslaugas Joniškio rajono gyventojams.

Įstaigos direktorė – Raimonda Doviltienė. Įstaigos kodas 157672552. Centro adresas: Parko g. 9, Žagarė, Joniškio r., LT-84326, tel. 8 (426) 60890, el. p. [info@zspc.lt](mailto:info@zspc.lt).

Įstaiga savo veikloje vadovaujasi Lietuvos Respublikos Konstitucija, kitais įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministerijos įsakymais, savivaldybės tarybos sprendimais, savivaldybės administracijos direktoriaus įsakymais, kitais teisės aktais ir Joniškio rajono savivaldybės tarybos 2020 m. gruodžio 22 d. sprendimu Nr. T-237 patvirtintais Joniškio rajono vaiko ir šeimos gerovės centro nuostatais.

2014 m. Joniškio rajono vaiko ir šeimos gerovės centras (Žagarės socialinių paslaugų centras) tapo licencijuota socialinių paslaugų įstaiga. Centrui suteikta licencija – institucinei socialinei globai (ilgalaikei, trumpalaikei) vaikams socialinės globos įstaigoje, išskyrus šeimyną (Nr. 000000815).

Centras yra mišrių socialinių paslaugų įstaiga, kurioje veikia 6 skyriai:

1. Vaikų globos skyrius;
2. Pagalbos šeimai skyrius;
3. Globos organizavimo skyrius;
4. Bendruomeniniai vaikų globos namai;
5. Savarankiško gyvenimo namai;
6. Krizių centras.

Centro misija – teikti efektyvią socialinę-psichologinę pagalbą našlaičiams, netekusiems tėvų globos, socialinės rizikos ir socialiai remiamų šeimų vaikams; globoti, sudaryti tinkamas gyvenimo ir ugdymo (-si) sąlygas, kurti šeimai artimą aplinką; atstovauti ir ginti globotinių (rūpintinių) teises bei interesus, sudaryti sąlygas jų grįžimui į šeimą; ugdyti gebančius savarankiškai apsitarnauti ir socializuotis nuolat kintančios aplinkos sąlygomis asmenims, veikiančius ir gyvenančius pagal individualius gebėjimus ir poreikius. Organizuoti budinčių globėjų, vaikus globojančių šeimų, globėjų, įtėvių paiešką, atranką. Teikti ir organizuoti pagalbą vaikui, prižiūrimam budinčio globotojo. Teikti socialinės priežiūros paslaugas socialinę riziką patiriančioms šeimoms, socialinę pagalbą tėvystės įgūdžių stokojančioms šeimoms, vykdyti prevencinį darbą. Teikti kompleksines paslaugas šeimoms, siekiant palaikyti pozityvią šeimos raidą, užtikrinti šeimoms socialinę ir psichologinę pagalbą. Vykdyti vaikų dienos centrų veiklą vaikams iš socialinių problemų turinčių, vargingai gyvenančių šeimų, organizuoti jų užimtumą ir ugdymą po pamokų, teikti pavėžėjimo paslaugas.

**II SKYRIUS**

**ĮSTAIGOS DARBUOTOJAI**

Viena iš Centro prioritetinių veiklų – kelti kvalifikaciją ir dalyvauti kvalifikacijos kėlimo kursuose ir seminaruose. 2020 m. darbuotojai dalyvavo įvairiuose seminaruose, mokymuose, supervizijose. Vadovaujantis kvalifikacijos kėlimą reglamentuojančiais teisės aktais, darbuotojai atestuojasi ir įgyja aukštesnes kvalifikacines kategorijas. 2020 m. 16 socialinių darbuotojų buvo įgiję vyriausiojo socialinio darbuotojo kvalifikacinę kategoriją, 4 socialiniai darbuotojai – socialinio darbuotojo kvalifikacinę kategoriją.

2020 m. pabaigoje Centre buvo 58 etatai.

**ADMINISTRACIJA, ŪKIO IR APTARNAUJANTIS PERSONALAS (10,0 ETATO)**

Direktorius – 1 et., direktoriaus pavaduotojas – 1 et., vyr. buhalteris – 0,5 et., buhalteris – 0,5 et., raštvedys – 1 et., vyr. socialinis darbuotojas – 1 et., ūkvedys – 1 et., vairuotojas – 2 et., kiemsargis – 1 et., pagalbinis darbininkas – 1 et.

**Bendruomeniniai vaikų globos namai (11,7 etatų)**

Socialinis darbuotojas – 3,3 et.

Socialinio darbuotojo padėjėjas –8 et.

Spec. pedagogas – 0,4 et.

**Pagalbos šeimai**

**skyrius (17,5 etatų)**

Socialinis darbuotojas – 11 et.

Atvejo vadybininkas – 3,5 et.

Socialinio darbuotojo padėjėjas –3et.

**Vaikų globos**

**skyrius (8,1 etatų)**

Socialinis darbuotojas – 2 et.

Socialinio darbuotojo padėjėjas – 6 et.

Spec. pedagogas – 0,1 et.

**Krizių centras (1,7 etatai)**

Socialinis darbuotojas – 0,7 et.

Socialinio darbuotojo padėjėjas – 1 et.

**Savarankiško gyvenimo namai (3 etatai)**

Socialinis darbuotojas – 1 et.

Socialinio darbuotojo padėjėjas – 2 et.

**Globos organizavimo skyrius (6 etatai)**

Tarnybos atestuoti asmenys – 2 et.

Globos koordinatorius – 2 et.

Socialinis darbuotojas – 1 et.

Psichologas – 1 et.

**1 pav. Personalo struktūra 2020 m.**

2020 m. darbuotojai dalyvavo įvairiuose seminaruose, mokymuose, kursuose, tiek organizuotuose rajone, tiek Respublikoje. Seminaruose ir įvairiuose mokymuose dalyvavo buhalteris (6 val.), vyr. socialinis darbuotojas (36 val.), socialiniai darbuotojai, dirbantys bendruomeniniuose vaikų globos namuose ar Vaikų globos skyriuje (354 val.), socialinio darbuotojo padėjėjai, dirbantys bendruomeniniuose vaikų globos namuose ar Vaikų globos skyriuje (196 val.), socialiniai darbuotojai, dirbantys vaikų dienos centruose (62 val.), socialinio darbuotojo padėjėjai, dirbantys vaikų dienos centruose (38 val.), socialinis darbuotojas, dirbantis Savarankiško gyvenimo namuose (36 val.), socialinio darbuotojo padėjėjai, dirbantys Savarankiško gyvenimo namuose (32 val.), globos centro socialiniai darbuotojai ir Tarnybos atestuoti asmenys (248 val.), psichologas (16 val.), socialiniai darbuotojai, dirbantys su šeimomis (582 val.), atvejo vadybininkai (164 val.), Centro direktorė (16 val.).

Visi socialinio darbuotojo padėjėjai yra išklausę įžanginius 40 val. socialinio darbuotojo padėjėjo mokymus.

**III SKYRIUS**

**ĮSTAIGOS VEIKLOS FINANSAVIMAS**

Pagrindiniai Centro veiklos finansavimo šaltiniai: Joniškio rajono savivaldybės biudžetas, valstybės tikslinės dotacijos, vaiko globos (rūpybos) išmoka.

Rajono savivaldybės skirtos lėšos naudojamos įstaigos administracinio, ūkinio, socialines paslaugas teikiančio personalo darbo užmokesčiui, valstybinio socialinio draudimo įmokoms, kvalifikacijos kėlimo, kanceliarinių prekių, spaudinių, transporto ir kitų prekių, susijusių su įstaigos administravimu, išlaidoms. Iš šių lėšų apmokamos elektros energijos, šildymo, vandentiekio ir kanalizacijos, ryšių paslaugos.

Valstybės tikslinės dotacijos (vaiko globos (rūpybos) išmoka) naudojama vaikų maitinimui, aprangos ir avalynės, medikamentų, mokymo priemonių įsigijimui, sveikatos priežiūros organizavimui, vaikų laisvalaikio priemonių pirkimui, kišenpinigių mokėjimui, kitoms prekėms ir paslaugoms, kurios susijusios su vaiko poreikių tenkinimu, įsigyti.

Skiriamų valstybės dotacijų suma priklauso nuo apgyvendintų vaikų skaičiaus ir jų gyvenimo globos skyriuje trukmės. Todėl šių dotacijų suma nepastovi.

Valstybės tikslinės dotacijos yra skiriamos socialinių darbuotojų, dirbančių su socialinių problemų turinčiomis šeimomis ir atvejo vadybininkų darbo užmokesčio apmokėjimui ir kvalifikacijos kėlimui.

Centro biudžetas 2020 m.:

* Savivaldybės biudžeto lėšos – 683500,00 Eur;
* Valstybės biudžeto lėšos (vaiko globos išmoka) – 63439,04 Eur;
* Valstybės tikslinės dotacijos (darbui su socialinės rizikos šeimomis apmokėti) – 228900,00 Eur;
* Centro pajamos už paslaugas (5BIPPV) – 430,10 Eur;
* Projektas „Kompleksinė pagalba Joniškio rajono šeimoms“ (3ES) – 28871,06 Eur;
* Projektas „Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas bei prieinamumo plėtra Nr. 08.4.1-ESFA-V-405-02-0001“ – 23986,28 Eur;
* Vaikų dienos centrai (4LRVB) – 22914,00 Eur.

**IV SKYRIUS**

**JONIŠKIO RAJONO VAIKO IR ŠEIMOS GEROVĖS CENTRO VEIKLA**

**Vaikų globos skyrius**

2020 m. sausio 1 d. Vaikų globos skyriuje gyveno 8 globotiniai nuo 5 iki 17 m. amžiaus. Per metus į skyrių atvyko 3 vaikai. 2020 m. iš skyriaus išvyko 3 vaikai, iš jų: 2 – į globėjų šeimas, 1 – sulaukęs pilnametystės gyvena savarankiškai. 2020 m. pabaigoje Vaikų globos skyriuje gyveno 8 rūpintiniai.

Teikiamos paslaugos:

**Informavimas** – vaikų globos skyriaus specialistai vaikui ir jo artimiesiems teikia informaciją apie socialinės globos ir kitas paslaugas vaikų globos skyriuje, savivaldybėse teikiamą nemokamą teisinę, socialinę pagalbą, paramą ir kitais klausimais.

**Konsultavimas** – paslauga, kurios metu kartu su vaiku (ir jo artimaisiais) analizuojama probleminė vaiko situacija ir ieškoma veiksmingų problemos sprendimo būdų pagal kompetenciją.

**Tarpininkavimas ir atstovavimas** – suteikiama pagalba sprendžiant įvairias vaiko problemas (teisines, sveikatos, buitines, socialines, tvarkant asmens dokumentus, mokant mokesčius), jo turto administravimo problemas reikalingose institucijose. Per 2020 m. vaiko interesai teisme buvo atstovaujami 7 kartus, Socialinės paramos ir sveikatos skyriuje 2 kartus, Žagarės seniūnijoje tvarkant dokumentus 6 kartus, Joniškio seniūnijoje 2 kartus.

**Apgyvendinimas** – vaikui suteikiamas gyvenamasis plotas, apgyvendinant 2 vietų kambariuose, derinant kambaryje gyvenančiųjų interesus bei poreikius. Aprūpinama baldais, drabužiais, avalyne, patalyne, įranga ir  priemonėmis specialiems poreikiams tenkinti. Teikiamos komunalinės ir buitinės paslaugos (skalbimo, aprangos priežiūros, patalpų tvarkymo ir kt.).

**Maitinimas** – maitinimo paslauga globos namuose gyvenantiems vaikams teikiama 5 kartus per dieną. Organizuojant maitinimą, vadovaujamasi galiojančia higienos norma ir teisės aktais. Vaikai, padedant socialinių darbuotojų padėjėjams, maistą gaminasi patys.

**Sveikatos priežiūros paslaugos** – organizuojama vaikų psichinės ir fizinės sveikatos priežiūra – laiku organizuojama įskaitoje esančių vaikų medicininė priežiūra. Rūpinamasi vaikų sveikata. Profilaktiškai buvo patikrinta visų globotinių (rūpintinių)sveikata. Dviem vaikams išrašyti akiniai. Gydytojo neurologo konsultuoti 3 vaikai, chirurgo – 2 vaikai, odos gydytojo – 2 vaikai, Joniškio psichikos centre konsultuoti 7 vaikai, gydytojo hematologo konsultuotas 1 vaikas, vaikų psichiatrijos skyriuje gulėjo 1 vaikas, vidaus organų echoskopija atlikta 3 vaikams, Vilniaus Santariškių klinikoje gydėsi 1 vaikas, pulmonologo konsultuotas 1 vaikas, rentgeno tyrimai atlikti 2 vaikams, traumatologo konsultuotas 1 vaikas, 2 vaikams nustatytas neįgalumo lygis.

**Socialinis ir pedagoginis darbas, bendravimas** – socialinis ir pedagoginis darbas vaikams organizuojamas pagal individualius socialinės globos planus, kuriuos rengia tiesiogiai su vaiku dirbantys specialistai. Įvyko 59 individualūs pokalbiai, 17 grupinių pokalbių globotiniams (rūpintiniams) aktualiomis temomis. Nuolat buvo teikiama specialiojo pedagogo pagalba globotiniams (rūpintiniams), kurie turi specialiųjų ugdymosi poreikių. Bendradarbiauta su Žagarės gimnazijos, Žagarės specialiosios mokyklos, Šiaulių profesinio rengimo centro, Panevėžio profesinio rengimo centro, Joniškio ŽŪM, „Diemedžio“ ugdymo centro, Žagarės lopšelio-darželio „Vyšniukas“ pedagogais, socialiniais darbuotojais sprendžiant iškilusias problemas.

**Kasdieninio gyvenimo įgūdžių ugdymas ir palaikymas** – paslaugų teikimas, kuriomis siekiama ugdyti ir palaikyti (motyvuoti) kuo didesnį savarankiškumą: teikiama pagalba tvarkant asmenines pinigines lėšas, planuojant, apsiperkant, atliekant įvairias asmeniniame ar visuomeniniame gyvenime reikalingas funkcijas (atliekant asmeninės higienos, savitvarkos (namų ruošos), buitinius darbus bei bendraujant ir pan.).  Skatinama dalyvauti įvairiose veiklose tenkinant savo poreikius. Vaikams nuo 7 m. mokamos lėšos asmeninėms išlaidoms kišenpinigiai). Vaikai turi asmenines sąskaitas banke.

**Darbinių įgūdžių ugdymas (užimtumas)** – darbinė veikla organizuojama individualiai ir šeimynose pagal parengtas savarankiškumo ugdymo bei veiklos programas. Vaikų darbiniai įgūdžiai ugdomi kasdieninėje savitvarkos ir tikslinėse veiklose.

**Laisvalaikio organizavimas**. 2020 m. vykorenginiai lietuvių kalbos sklaidai ,,Lietuvių kalbos dienos 2020“, pilietinė akcija ,,Laisvės skrydis, ekskursija į Naisių dažasvydį, susitikimas su Joniškio rajono 606-osios šaulių kuopos savanoriais Žagarės regioninio parko poilsiavietėje,išvyka į Klaipėdą prie jūros,išvyka į TOP KART kartodromą Šiauliuose,pažintinė ekskursija į Reibinių kaime esantį M. Slančiausko etnografinį muziejų, šašlykų gaminimo ir kepimo konkursas ,,Skanu – skaniau“, „Helovyno“ popietė, Joniškio rajono Visuomenės sveikatos biuro Ankstyvosios intervencijos programa.Vyko renginiai skirti valstybinėms šventėms paminėti: Laisvės gynėjų diena, Valstybės atkūrimo diena, Lietuvos nepriklausomybės diena. Švenčiamos kalendorinės šventės: Trys Karaliai, Užgavėnės, Velykos, Kūčios, Kalėdos. 2020 m. dalyvavimo masiniuose renginiuose galimybės buvo ribotos dėl paskelbto visuotinio COVID-19 karantino.

**Pagalba rengiantis, maitinantis, prausiantis ir kt. pobūdžio pagalba** – pagalba teikiama vaikams, nesugebantiems tenkinti savo fiziologinių bei higieninių poreikių.

**Asmeninės higienos paslaugų organizavimas** – Vaikų globos skyriuje teikiamos asmens higienos paslaugos: vaiko aprūpinimo individualiomis higienos priemonėmis, naudojimosi dušu, personalo pagalba atliekant asmens higienos (nagų, plaukų kirpimas ir kt.) procedūras.

**Kitos paslaugos, reikalingos pagal asmens savarankiškumo lygį ir poreikius** – organizuojama psichologinė pagalba – siekiama padėti spręsti globotinių (rūpintinių) psichologines, asmenybės ir ugdymosi problemas bendradarbiaujant su pačiu vaiku, su Vaikų globos skyriaus darbuotojais. Bendradarbiauta su Joniškio psichikos sveikatos centru, teikiant vaikams psichologinę pagalbą. Vykdomas vaikų globos namų bendruomenės švietimas aktualiais vaiko psichologijos, amžiaus tarpsnių, pedagoginės ir socialinės psichologijos klausimais.

Dėl paskelbto visuotinio COVID-19 karantino globotiniai (rūpintinai) ilgą laiką neturėjo galimybės bendrauti su draugais, bendraamžiais. Buvo atsisakyta išvykų, renginių. Perkėlus ugdymo procesą į nuotolinio ugdymo formą pablogėjo vaikų emocinė būsena.

**Bendruomeniniai vaikų globos namai**

Teikiamos paslaugos: informavimo, konsultavimo ir tarpininkavimo, apgyvendinimo, maitinimo organizavimo, sveikatos priežiūros, kasdieninio gyvenimo įgūdžių ugdymo ir palaikymo, asmeninės higienos ir kitos paslaugos.

Skaistgirio bendruomeniniuose vaikų globos namuose 2020 m. pradžioje gyveno 8 globotiniai, 5 berniukai ir 3 mergaitės. 2020 m. vasarą 1 mergaitė buvo įvaikinta. 1 berniuką apgyvendinome globėjų šeimoje, 1 mergaitei suėjo 18 metų ir ji išėjo gyventi savarankiškai. 2020 metų pabaigoje Skaistgirio bendruomeniniuose vaikų globos namuose gyveno 1 mergaitė ir 4 berniukai. Šeimynoje dirbo 1 socialinė darbuotoja ir 4 socialinės darbuotojos padėjėjos bei specialusis pedagogas. Čia organizuota Vasario 16-osios Lietuvos Respublikos atkūrimo dieną, Užgavėnių šventę, Šv. Velykų šventę, ekskursiją į Naisius (dažasvydis), ekskursiją į Klaipėdą, mokslo metų šventę „Labas, Rugsėji“, Helovyno popietę, Šv. Kūčių vakarienę ir kitas šventes.

Joniškio bendruomeniniuose vaikų globos namuose 2020 m. gyveno 6 vaikai: 4 berniukai ir 2 mergaitės. Dirbo 1 socialinė darbuotoja ir 4 socialinio darbuotojo padėjėjos. Čia organizuota Trijų karalių šventę, išvyką į šunų prieglaudą „Letenėlė“, vasario 16-osios minėjimą, Šv. Velykų ir Atvelykio, Helovyno, ir kitas šventes. Vyko į Šventąją prie jūros, prie Platelių ežero, dalyvavo stovykloje futbolininkams, sporto stovykloje, aplankė Šiaulius, Panevėžio lėlių teatro spektaklį ir kt.

Bendrauta ir bendradarbiauta su vaikų ugdymo įstaigomis. Lankytasi Joniškio žemės mokykloje, Šiaulių logopedinėje mokykloje, Skaistgirio gimnazijoje, Saulės pagrindinėje mokykloje, Aušros gimnazijoje. Su pedagogais dėl globotinių (rūpintinių) pažangumo, lankomumo bendrauta ir telefonu, nuolat buvo stebimas elektroninis dienynas TAMO.

Skatinome vaikus palaikyti ryšius su giminaičiais, tėvais ir artimaisiais, tačiau dėl karantino artimieji negalėjo lankyti vaikų globos namuose. Karantinas, nuotolinis mokymas, bendravimo su bendraamžiais, išvykų, kelionių stoka kėlė nerimą, stresą. Tai turėjo įtakos vaikų psichinei būsenai, elgesiui, bendravimui tarpusavyje ir su darbuotojais.

**Globos centras**

Globos centre 2020 m. dirbo 2 globos koordinatoriai, 1 socialinis darbuotojas, 3 Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos atestuotos specialistės, 1 psichologas.

**Teikiamos paslaugos:**

1. Budinčių globotojų, globėjų (rūpintojų), įtėvių paieška, atranka, konsultavimas ir pagalba.

2. Konsultacijos ir informacijos suteikimas klausimais, susijusiais su globa, įvaikinimu ar svečiavimusi.

3. Individualaus pagalbos vaikui plano sudarymas, koregavimas, atvejų koordinavimas.

4. Pagalbos vaikui, prižiūrimam budinčio globotojo, teikimas ir (ar) organizavimas.

5. Pagalbos teikimas budinčiam globotojui, globėjui, nesusijusiam giminystės ryšiais, globėjui giminaičiui.

6. Bendradarbiavimas su pagalbą biologinei vaiko šeimai teikiančiais socialiniais darbuotojais.

7. Tarpininkavimas budinčiam globotojui, globėjui, nesusijusiam giminystės ryšiais, globėjui giminaičiui socialinių paslaugų, švietimo, teisėsaugos, sveikatos įstaigose dėl paslaugų vaikui.

8. Atokvėpio paslaugos organizavimas.

9. Pagalbos įtėviams koordinavimas, įtėvių konsultavimas.

10. Psichologo konsultacijos.

11. Paslaugų organizavimas ir teikimas asmenims, norintiems globoti (rūpintis) ar įvaikinti vaiką.

12. Pagrindinių globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymų pagal GIMK programą organizavimas ir vykdymas.

13. Savipagalbos užsiėmimai budintiems globotojams, globėjams (rūpintojams) ir įtėviams.

14. Išvadų rengimas.

2020 m. pradėti organizuojant ir koordinuojant pagalbą 66 globojamiems (rūpinamiems) ir prižiūrimiems vaikams ir 3 budintiems globotojams, 51 globėjui (rūpintojui) (iš jų 7 šeimos), 1 šeimynai. 2020 m. gruodžio mėn. globos centras pagalbą organizavo ir teikė 70 globojamiems (rūpinamiems) ir prižiūrimiems vaikams ir 3 budintiems globotojams, 55 globėjams (rūpintojams) (iš jų 12 šeimų), 1 šeimynai. 4 vaikai grįžo gyventi pas biologinius tėvus, 10 vaikų sulaukė pilnametystės, pradėta dirbti su 20 naujų atvejų. Globos centro specialistų pagrindinis uždavinys – padėti į globėjų ar budinčio globotojo šeimą patekusiam vaikui sėkmingai adaptuotis pačioje šeimoje bei jį supančioje socialinėje aplinkoje. Pagalbą globėjams (rūpintojams), budintiems globotojams, šeimynos dalyviui ar besirengiantiems jais tapti, teikiame atsižvelgdami į situaciją šeimoje bei individualius kiekvieno šeimos nario poreikius. Paslaugos teikiamos ne tik globėjams (rūpintojams) bei jų globojamiems (rūpinamiems) vaikams, bet ir kitiems toje šeimoje gyvenantiems šeimos nariams.

**Per 2020 m. Globos centro specialistai:**

• globojamiems (rūpinamiems) ir budinčių globotojų prižiūrimiems vaikams suteikė 670 informavimo ir konsultavimo paslaugas;

• budintiems globotojams suteikė 226 informavimo ir konsultavimo paslaugas;

• globėjams (rūpintojams), nesusijusiems giminystės ryšiais suteikė 686 informavimo ir konsultavimo paslaugas;

• globėjams (rūpintojams) giminaičiams suteikė 505 informavimo ir konsultavimo paslaugas;

• šeimynos dalyviui suteikė 33 informavimo ir konsultavimo paslaugas;

• norintiems globoti (rūpintis) suteikė 160 informavimo ir konsultavimo paslaugų;

• norintiems tapti budinčiais globotojais suteikė 51informavimo ir konsultavimo paslaugą.

Per 2020 m. sudaryta 1 nauja sutartis su budinčiu globotoju dėl vaikų priežiūros atokvėpio paslaugos teikimui, pas budinčius globotojus buvo apgyvendinti 2 vaikai. Su Švenčionių rajono socialinių paslaugų centru sudaryta sutartis dėl budinčio globotojo paslaugų pirkimo – pardavimo.

Siekiant įgyti EQUASS ASSURANCE sertifikatą pradėtas Europos socialinių paslaugų kokybės sistemos diegimas.

Pagrindinis iššūkis šiai dienai – globėjų (rūpintojų) trūkumas. Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos kartu su Joniškio rajono savivaldybės administracija ir Joniškio rajono vaiko ir šeimos gerovės centru vykdomo projekto ,,Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas ir prieinamumo plėtra“ viešinimui keliami aukšti reikalavimai, neskiriant pakankamai lėšų šiai funkcijai atlikti. Globos centras deda daug pastangų viešindamas globos ir įvaikinimo idėjas, skatindamas šeimas globoti ar įsivaikinti be tėvų globos likusius vaikus. Stengiantis paneigti visuomenėje egzistuojančias neigiamas nuostatas apie vaikų globą ir įvaikinimą, organizuojant globos ir įvaikinimo viešinimą, kreiptasi į 35 įstaigas, surengti susitikimai bendruomenėse, įstaigose. Visiems asmenims buvo suteikta informacija apie Globos centrą ir jo vykdomą veiklą. Viešinant globą ir įvaikinimą plakatai buvo kabinami Joniškio rajone. Žagarės, Skaistgirio, Satkūnų, Kriukų, Saugėlaukio, Gataučių seniūnijose viešinimui buvo statomi stendai, kuriuose nurodoma informacija, kur kreiptis iškilus klausimams, susijusiems su globa ir įvaikinimu.

Apie globą ir įvaikinimą laikraštyje „Sidabrė“ išspausdinti trys straipsniai. Organizuota savaitė, skirta globėjų dienai paminėti, rengtas konkursas „Aš ir mano šeima“, vyko paskaita „Kaip klausyti, kad vaikai kalbėtų“, apie globą ir įvaikinimą išspausdintas straipsnis laikraštyje „Sidabrė“, dalintos skrajutės Joniškio mieste, sukurtas video pasveikinimas globėjams, organizuotas renginys „Šeimos popietė“, vyko Šv. mišios Joniškio ir Žagarės miestuose.

Per 2020 m. buvo nuolat atnaujinama informacija apie globos centro funkcijas ir veiklą internetiniame įstaigos puslapyje, socialinio tinklo „Facebook“ puslapiuose pavadinimu ,,JVŠGC globos centras“ ir ,,GIMK Joniškio rajone“. Vyko 42 globos centro susirinkimai, kuriuose aptarti atvejai, komandinės veiklos tobulinimo galimybės.

GIMK mokymai organizuoti 3 grupėms asmenų. 1 grupė baigė pagrindinius globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymo ir konsultavimo programos GIMK mokymus, 2 grupės pradėjo ir baigė pagrindinius globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymo ir konsultavimo programos GIMK mokymus. Mokymus baigė 15 asmenų, iš jų – 11 šeimų, 2 asmenys, norintys tapti budinčiais globotojais. Organizuotas 1 tęstinis mokymas 8 asmenims. 1 asmeniui parašyta teigiama išvada svečiavimuisi.

8 vaikams surasti globėjai (2 iš jų gyveno Joniškio rajono vaiko ir šeimos gerovės centre, 2 – kompleksinių paslaugų namuose ,,Alka“ Šiauliuose, 4 – nustatyta laikinoji globa). 2 globėjų šeimos pradėjo globoti 3 kitų rajono vaikus.

2020 m. teiktos ilgalaikės psichologo konsultacijos dėl elgesio ir emocijų problemų 108 kartus 17 vaikų, 2 globėjų šeimoms – 17 kartų. Individualios trumpalaikės konsultacijos teiktos 23 globotiniams (rūpintiniams) 55 kartus, 33 globėjams (rūpintojams) suteikta 16 individualių konsultacijų.

2020 m. Joniškio rajono vaiko ir šeimos gerovės centre buvo vykdomi 4 užsiėmimai, kurių tematika yra susijusi su psichologiniu švietimu aktualiomis temomis: jausmų atpažinimas ir suvokimas, tinkamo elgesio formavimas, bendravimo ypatybės ir pan.

Globos centro specialistai bendravo ir bendradarbiavo su projekto ,,Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtra“ komanda, Joniškio rajono savivaldybės Socialinės paramos ir sveikatos skyriaus specialistais, VVTAĮT Joniškio skyriaus specialistais, Šiaulių, Akmenės, Joniškio, Kėdainių, Klaipėdos, Kuršėnų, Vilniaus, Žagarės miestų ir rajonų savivaldybių įstaigų ir nevyriausybinių organizacijų specialistais, Joniškio rajono vaiko ir šeimos gerovės centro atvejo vadybininkėmis, Joniškio rajono vaiko ir šeimos gerovės centro socialinėmis darbuotojomis, dirbančiomis su šeimomis.

2020 m. Globos centrui teko įveikti ne vieną iššūkį užtikrinant paslaugų teikimą karantino sąlygomis. Atsižvelgiant į situaciją, darbas buvo organizuojamas nuotoliniu būdu. Karantino laikotarpiu buvo sustabdyti mokymai pagal GIMK programą, kuriuos organizuoti nuotoliniu būdu Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos leido tik nuo gruodžio mėnesio. Siekdami atliepti klientų poreikius, ieškome ir taikome pažangias metodikas, stengiamės būti kūrybingi, orientuojamės į rezultatus. Nuotolinio darbo organizavimui pasitelkta ZOOM platforma, taip pat paslaugų gavėjams konsultacijos buvo teikiamos telefonu.

**Vaikų dienos centras ,,Spindulys“**

Per 2020 m. laikotarpį Žagarės vaikų dienos centrą ,,Spindulys“ lankė 34 vaikai iš 23 šeimų. Iš jų 6 vaikai buvo iš šeimų, patiriančių socialinę riziką, 22 vaikai – iš nepasiturinčių gyventojų šeimų, 5 vaikai – iš šeimos turinčios didelį tėvų užimtumą, 1 vaikas – globojamas globėjų. Dienos centrą lankė 2 negalią turintys vaikai. Vienoje šeimoje buvo daugiau negu 3 vaikai.

Žagarės vaikų dienos centro ,,Spindulys“ veikla buvo finansuojama iš valstybės lėšų. Valstybės lėšos sudarė 9968,00 Eur, savivaldybės lėšos sudarė 26220,46 Eur, kurios buvo skirtos darbuotojų atlyginimams išmokėti, ir 1957,00 Eur – komunalinėms paslaugoms apmokėti. Lėšos buvo naudojamos pagal 2020 m. sudaryta išlaidų sąmatą.

Centre buvo teikiamos bendrosios socialinės paslaugos: tarpininkavimo, informavimo, maitinimo organizavimo, vaikų pavėžėjimo, pamokų ruošos, laisvalaikio ir užimtumo organizavimo,

sociokultūrinės, šeimos lankymo namuose, socialinės šeimos padėties tyrimo, materialinės pagalbos teikimo.

Paslaugų gavėjams buvo suteiktos specialiosios socialinės paslaugos: individualaus ir grupinio konsultavimo socialiniais klausimais, grupinio psichologinio konsultavimo, dailės terapijos, socialinių įgūdžių ugdymo.

Įgyvendinti 2020 m. numatytą veiklos planą pavyko iš dalies. Numatytą ekskursiją į Kaune esantį batutų parką ir išvykas į Pasvalio baseiną bei Šiaulių kartingus teko atšaukti dėl Covid-19 karantino. Už šioms išvykoms numatytas lėšas, buvo nupirktas nešiojamas kompiuteris ir dvi planšetės vaikų nuotoliniams mokslams.

Aplankytos šeimos, karantino metu vežioti maisto paketai. Analizuota šeimų socialinė padėtis. 56 kartus vaikai gavo labdaros (dėvėti rūbai, batai). Skalbimo paslauga pasinaudojo viena šeima, kuri atliko 24 skalbimus. Įvyko 4 savipagalbos tėvų grupės susitikimai. Tėvai dalijosi savo patirtimi, išgyvenimais auklėjant vaikus, konsultuoti paauglių auklėjimo klausimais.

Buvo organizuota keletas sociokultūrinių renginių: Šv. Valentino dienai skirtas proto mūšis, švęsti vaikų gimtadieniai, dvi išvykos į Raubonių pramogų parką, kur 30 vaikų aplankė zoologijos sodą, suposi karuselėse, važinėjo su elektromobiliais, išmėgino Tarzano taką. Vaikai skatinti ugdyti laisvą saviraišką, kūrybiškumą, savarankiškumą, iniciatyvą. Vasarą vaikai dalyvavo 2 stovyklose: 20 vaikų dalyvavo stovykloje Žagarėje, kartu su Skaistgirio vaikų dienos centro „Draugystės tiltas“ vaikais. Stovyklos metu žaidė žaidimus, aplankė Žagarės miesto įžymybes, keliavo po ozą, pramogavo prie ežero. Antroje stovykloje „Keliauju po Lietuvą” dalyvavo 11 vaikų. Jie aplankė Kurtuvėnų regioninio parko įžymybes, vakarojo prie laužo, miegojo palapinėse. Ryte išvyko susipažinti su Birštono apylinkėmis, kur važinėjo dviračiais bei elektromobiliu, pakeliui į „Lokės pėdą” aplankytas Kadagių slėnis.

**Vaikų dienos centras „Draugystės tiltas“**

2020 m. įgyvendinamo projekto „Draugystės tiltas“ tikslas – teikti socialines paslaugas vaikams ir šeimos nariams. Ugdyti tarpusavio bendravimo įgūdžius, organizacinius gebėjimus, savivertę, savarankiškumą, kūrybiškumą, skatinti vaikų mokymosi motyvaciją, savarankiškus socialinius gyvenimo įgūdžius, atsparumą neigiamoms aplinkos įtakoms, stiprinti vaikų ir tėvų pažintinius gebėjimus, vaikų ir tėvų laisvalaikio bei užimtumo organizavimas.

2020 m. vaikų dienos centrą lankė 20 vaikų iš 15 šeimų, patiriančių socialinę riziką (3), nepasiturinčių (11) bei didelį užimtumą turinčių šeimų (6) vaikai.

2020 m. Joniškio rajono vaikų ir šeimos gerovės centro Vaikų dienos centro „Draugystės tilto“ bendrosioms ir specialiosioms paslaugoms teikti buvo skirta 12946,00 Eur lėšų, išnaudota 12946,00 Eur iš valstybės biudžeto. Savivaldybės lėšos buvo skirtos darbuotojų atlyginimui išmokėti, komunalinėms paslaugoms apmokėti. Savivaldybės skirtos lėšos – 20367,35 Eur.

Centre buvo teikiamos bendrosios socialinės paslaugos: tarpininkavimo, informavimo, maitinimo organizavimo, vaikų pavėžėjimo, pamokų ruošos, mokymosi sunkumų sprendimo, laisvalaikio ir užimtumo organizavimo, sociokultūrinės, šeimos lankymo namuose, materialinės pagalbos teikimo. Specialiosios socialinės paslaugos: dailės terapijos, socialinių įgūdžių ugdymo, žalingų įpročių bei patyčių prevencijos.

Dėl COVID-19 karantino dalinai nepavyko įgyvendinti 2020 m. numatyto veiklos plano.

Pažintinė – kultūrinė veikla, keliauta į muziejus, vyko edukaciniai užsiėmimai, ekskursijos: Kintuose, plaukimas laivu maršrutu Minijos kaimas – Minijos upė – Upaitės upė – Kuršių marios – Ventės ragas. Ekskursijos į Kauną metu aplankytas XI forto muziejus, susipažinta su skirtingais IX forto istorijos laikotarpiais bei dalyvauta edukacijoje. Išvyka į pramogų išsilaisvinimo kambarį, žygiuota Kauno marių šlaito pažintiniu taku, kuriame atsiveria gražiausia Kauno gamta. Vaikų dienos centrų „Draugystės tiltas“ ir „Spindulys“ vasaros stovykloje „Būkim draugais!“ buvo ugdomi judėjimo, vikrumo, greitumo, orientavimosi aplinkoje įgūdžiai. Stovykloje „Mano vasara pajūryje“, aplankytas Klaipėdoje esantis zoologijos sodas, kuriame susipažinta su gyvūnų rūšimis, didėjančiomis sodo ekspozicijomis. Aktyvus laisvalaikis Boom nuotykių parke, laikas prie jūros. Ekskursija į Druskininkus. Dalyvauta Joniškio rajono vaiko ir šeimos gerovės centro organizuotame renginyje, floristinių kilimų konkurse bei Skaistgirio kultūros namų tradiciniame renginyje „Į Lietuvą su pavasariu“, vaikai išreiškė savo kūrybingumą kuriant instaliaciją, įterpiant Lietuvos trispalvės spalvas bei prisidėjo savo darytais vėjo malūnėliais kovo 11 dienos minėjime.

Aplankytos visos šeimos. Analizuota šeimų socialinė padėtis. Surašyti socialiniai pasai, apsilankymo aktai bei sudaryti pagalbos planai. Suteiktos individualios konsultacijos. Suteikta materialinė pagalba šeimoms. Išdalinta 4 maisto paketai 15 šeimų. Vaikams bei tėvams buvo įteikta labdara rūbais bei batais.

**Savarankiško gyvenimo namai**

Joniškio rajono vaiko ir šeimos gerovės centro Savarankiško gyvenimo namuose dirba viena socialinė darbuotoja ir dvi socialinio darbuotojo padėjėjos.

Nuo 2020 m. sausio 1 d. iki 2020 m. gruodžio 31 d. apgyvendinimo paslaugos buvo teikiamos šešioms šeimoms.

Remiantis savarankiško gyvenimo namų tvarkos aprašu ir veiklos planu, klientams yra teikiamos apgyvendinimo paslaugos, socialinės paslaugos (informavimas, konsultavimas, tarpininkavimas ir atstovavimas, aprūpinimas būtiniausiais drabužiais ir avalyne, transporto organizavimas, sociokultūrinės paslaugos). Iš viso per 2020 m. buvo suteikta paslaugų (žr. 1 lentelę):

1 lentelė

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Veikla / mėnuo** | **SAUSIS** | **VASARIS** | **KOVAS** | **BALANDIS** | **GEGUŽĖ** | **BIRŽELIS** | **LIEPA** | **RUGPJŪTIS** | **RUGSĖJIS** | **SPALIS** | **LAPKRITIS** | **GRUODIS** | **Iš viso** |
| Informavimas | 121 | 108 | 109 | 120 | 115 | 54 | 29 | 56 | 47 | 18 | - | 4 | 781 |
| Konsultavimas  įstaigoje | 121 | 108 | 109 | 120 | 115 | 54 | 29 | 56 | 47 | 18 | - | 4 | 781 |
| Konsultavimas  telefonu | 1 | 8 | 19 | - | 2 | 5 | 4 | 9 | 2 | - | - | - | 50 |
| Tarpininkavimas  klientui kt. įstaigoje | 25 | 29 | 23 | 20 | 25 | 17 | 1 | 18 | 19 | 11 | - | 4 | 188 |
| Bendravimas | 121 | 108 | 109 | 120 | 115 | 54 | 29 | 56 | 47 | 18 | - | 4 | 781 |
| Kasdieninių (buitinių) įgūdžių ugdymas ir palaikymas | 121 | 108 | 109 | 120 | 115 | 54 | 29 | 56 | 47 | 18 | - | 4 | 781 |
| Darbinių įgūdžių ugdymas | 121 | 108 | 109 | 120 | 115 | 54 | 29 | 56 | 47 | 18 | - | 4 | 781 |
| Kitos paslaugos (lydėjimas pas gydytoją) | 12 | 15 | 5 | - | - | 2 | 1 | 4 | 4 | 2 | - | - | 45 |
| Apsilankymas namuose | - | 1 | 2 | 2 | 6 | 1 | - | 1 | - | 7 | - | 2 | 22 |

Savarankiško gyvenimo namuose organizuojami laisvalaikio užsiėmimai: mezgimas, siuvimas, tobulinami maisto ruošos įgūdžiai. Klientės lankosi Plikiškių bibliotekoje. Ten tobulina darbo kompiuteriu įgūdžius, skaito spaudos leidinius, lanko parodas. Savarankiško gyvenimo namų gyventojai skatinami kuo daugiau laiko praleisti gamtoje.

Pagal galimybes, klientėms buvo organizuojama maisto ruošos diena, kur galėjo tobulinti savo maisto gaminimo įgūdžius. Sausio 13 d. klientės dalyvavo renginyje „Išėjusiems laisvės apginti“. Vasario 26 d. bendradarbiaujant su Plikiškių bendruomene buvo suorganizuota išvyka į Ziniūnų k., kur klientės susipažino su hidrologais. Vasario 25 d. bendradarbiaujant su Joniškio „Saulės“ pagrindinės mokyklos Plikiškių skyriumi – daugiafunkciu centru suorganizuota Užgavėnių šventė.

Nuo pavasario iki rudens buvo sudarytos sąlygos klientėms pačioms auginti daržoves šiltnamyje bei darže. Balandžio mėn. 6–11 d. buvo organizuojami velykinių kiaušinių dažymo užsiėmimai. Liepos 6 d. dalyvavome renginyje „Kurkime vienybės tiltus“. Rugpjūčio 21 d. dalyvavome vienybės valandoje „Baltijos kelias – tai mes“. Rugsėjo 20 d. klientė dalyvavo Europos judrumo savaitės renginiuose. Rugsėjo 21–24 dienomis buvo sudarytos sąlygos klientei dalyvauti mokymuose „Viešosios paslaugos internetu kiekvienam“ (6 val.) ir „Būkime saugūs internete!“.

**Socialinių įgūdžių ugdymo ir palaikymo paslaugų teikimas seniūnijose**

Joniškio rajono vaiko ir šeimos gerovės centre socialinių įgūdžių ugdymo ir palaikymo paslaugas teikia 10 socialinių darbuotojų ir 3 atvejo vadybininkės. Teikiamos paslaugos:

1. Socialinis darbas su šeima ir vaiku, teikiant emocinę bei socialinę pagalbą.

2. Bendravimas ir veikimas kartu su atvejo vadybininku, organizuojant pagalbą šeimai.

3. Prevencinis darbas su šeima.

4. Sėkmingas šeimos integravimas į visuomenę.

Paslaugų gavėjų skaičius pagal seniūnijas ir suteiktų paslaugų skaičius pateiktas 2 lentelėje.

2 lentelė

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Eil.  Nr. | Seniūnija  Suteiktų  paslaugų skaičius | Kepalių-Saugėlau kio seniūnija | Skaistgirio  Žagarės  seniūnija | Gataučių  seniūnija | Kriukų  seniūnija | Rudiškių  seniūnija | Satkūnų  seniūnija | Žagarės-  Gaižaičių  seniūnija | Joniškio  seniūnija | Iš viso |
| 1. | Šeimų  skaičius | 12 | 17 | 11 | 7 | 14 | 8 | 16 | 47 | **132** |
| 2. | Vaikų  skaičius | 26 | 28 | 25 | 16 | 32 | 22 | 36 | 104 | **289** |
| 3. | Per metus  lankytasi  šeimoje | 513 | 350 | 141 | 155 | 262 | 229 | 230 | 1027 | **2907** |
| 4. | Psichologo  konsultacijos | 5 | 4 | 4 | 3 | 3 | 2 | 5 | 19 | **45** |
| 5. | Gydytojo-  psichiatro  konsultacijos | 2 | 3 | 0 | 3 | 1 | 0 | 0 | 2 | **11** |
| 6. | Priklausomybių konsultanto  konsultacijos | 1 | 1 | 1 | 0 | 0 | 3 | 2 | 0 | **8** |
| 7. | Pozityvios tėvystės  mokymai ir projektas  „Kompleksinė pagalba Joniškio r. šeimoms | 7 | 1 | 0 | 0 | 0 | 0 | 1 | 0 | **9** |
| 8. | Mediatoriaus  konsultacijos | 0 | 3 | 0 | 0 | 0 | 0 | 0 | 0 | **3** |
| 9. | Mediacijos programa | 0 | 0 | 0 | 0 | 0 | 0 | 3 | 2 | **5** |
| 10. | „Minesotos“  modelio  programa | 0 | 0 | 0 | 0 | 0 | 1 | 0 | 0 | **1** |
| 11. | Nemokama teisinė pagalba | 1 | 0 | 0 | 0 | 0 | 0 | 0 | 0 | **1** |

**Atvejo vadyba**

Per 2020 m. atvejo vadyba taikyta 214 šeimų. Atvejo vadybos procesas užbaigtas 85 šeimoms. Užbaigimo priežastys:

1. dėl teigiamų pokyčių šeimoje – 44 šeimos;

2. dėl išvykimo į kitą savivaldybę ar užsienį – 10 šeimų;

3. šeimoje neliko nepilnamečių vaikų – 5 šeimos;

4. užbaigta atvejo vadyba, nes atlikus pagalbos vaikui ir (ar) šeimai poreikio vertimą kompleksinių paslaugų poreikis šeimai nenustatytas – 9 šeimos;

5. neterminuotai apribota tėvų valdžia – 6 šeimos;

6. 2 šeimoms užbaigta atvejo vadyba, nes apgyvendintos VŠĮ „Motinos Teresės šeimų namuose“.

Per 2020 m. atvejų vadybos posėdžiai organizuoti 334 kartus, pagalbos šeimai planų sudaryta 685, poreikių vertinimų sudaryta 81, dėl neterminuoto tėvų valdžios apribojimo pateikti 9 motyvuoti siūlymai.

Per 2020 m. suteiktų paslaugų skaičius pateiktas 3 lentelėje.

3 lentelė

|  |  |  |  |  |  |  |
| --- | --- | --- | --- | --- | --- | --- |
| **Suteiktų paslaugų pavadinimas** | **Vaiko laikinosios priežiūros paslauga** | **Apgyvendinimas savarankiško gyvenimo namuose** | **Organizuotas mokymasis „Diemedžio“ ugdymo centre** | **Ilgalaikė reabilitacija terapinėje grupėje** | **Apgyvendinimas Krizių centre** | **Gydymas nuo priklausomybės** |
| Šeimų skaičius | 3 | 2 | 1 | 1 | 1 | 6 |

Dėl socialinio būsto į Joniškio rajono savivaldybės administracijos Socialinės paramos ir sveikatos skyrių kreiptasi dėl 6 šeimų, 5 šeimoms socialiniai būstai paskirti ir pagerintos gyvenimo sąlygos.

Organizuojant pagalbą šeimai, bendradarbiauta su socialiniais darbuotojais darbui su šeima, seniūnijų seniūnais ir socialinio darbo organizatoriais, Joniškio sav. administracijos Socialinės paramos ir sveikatos skyriumi, Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos specialistais, ugdymosi įstaigomis, Joniškio policijos komisariatu, Joniškio probacijos skyriumi, Joniškio visuomenės sveikatos biuru, Joniškio krizių centru, „Diemedžio“ ugdymo centru, terapine grupe „Vilties spindulys“, Atviru jaunimo centru.

Pagalbos šeimai procese buvo organizuojami grupiniai ir individualūs tėvystės gebėjimų ugdymo ir stiprinimo užsiėmimai, teikiama psichologinė pagalba, šeimos konsultacijos, mediacija, priklausomybių konsultanto konsultacijos, tarpininkauta tvarkantis dokumentus, kreipiantis nemokamos teisinės pagalbos, organizuojamos pavėžėjimo paslaugos.

Dalyvauta vaiko gerovės komisijos posėdžiuose 5 kartus.

Paskelbtas karantinas apsunkino ir socialinių darbuotojų su šeimomis ir atvejo vadybininkų darbą. Atvejo vadybos posėdžiai vyko nuotoliniu būdu, ne visada šeimos turėjo gerą interneto ryšį, kai kurios nemokėjo naudotis informacinėmis technologijomis, turėjome problemų jas apmokant. Specialistų paslaugos (psichologų, konsultantų) taip pat vyko nuotoliniu būdu, todėl jos nebuvo efektyvios.

**Krizių centras (vaiko laikinosios priežiūros paslauga)**

2020 m. vaiko laikinosios priežiūros paslaugas gavo 5 suaugę asmenys ir 8 vaikai. Buvo suteiktos šios paslaugos: informavimo, konsultavimo, tarpininkavimo ir atstovavimo, psichologinės pagalbos, bendravimo, apgyvendinimo, minimalių buitinių ir asmeninės higienos paslaugų organizavimas (virtuvėlė, dušas, skalbimo paslaugos ir t.t.), kasdienio gyvenimo įgūdžių ugdymo ir (ar) palaikymo ir (ar) atkūrimo (savitvarka, asmens higiena, sveikos gyvensenos įgūdžiai, namų ruošos darbai, namų saugumas, švaros virtuvėlėje ir namuose palaikymas, maisto ruošimas, biudžeto planavimas, pinigų taupymas, pinigų valdymas, naudojimasis banko paslaugomis, apsipirkimas, orientavimasis aplinkoje ir kt.), darbinių įgūdžių ugdymo, sveikatos priežiūros paslaugų ir tėvystės įgūdžių ugdymo paslaugų organizavimo.

**V SKYRIUS**

**PROJEKTINĖ VEIKLA**

Nuo 2005 m. Joniškio rajono vaiko ir šeimos gerovės centras vykdo Socialinės apsaugos ir darbo ministerijos Vaikų dienos centro projektą „Spindulys“. Paslaugos teikiamos socialinės rizikos, socialiai remiamų ir mažas pajamas gaunančių šeimų vaikams. Teikiamos tarpininkavimo, informavimo, maitinimo organizavimo, vaikų pavėžėjimo, pamokų ruošos, šeimos lankymo namuose, materialinės pagalbos, sociokultūrinės paslaugos.

Socialinės apsaugos ir darbo ministerija 2020 m. projektui „Spindulys“ skyrė 9968,00 Eur finansavimą. 25363,44 Eur prisidėjo Joniškio rajono savivaldybė apmokėdama socialinio darbuotojo ir jo padėjėjo atlygį už darbą.

Nuo 2014 m. Joniškio rajono vaiko ir šeimos gerovės centras laimėjo antrą Socialinės apsaugos ir darbo ministerijos vaikų dienos centro projektą „Draugystės tiltas“. Paslaugos nuo 2014 metų pradėtos teikti Skaistgirio seniūnijos socialinės rizikos, socialiai remiamų ir mažas pajamas gaunančių šeimų vaikams ir šeimoms.

2020 m. šio projekto vykdymui Socialinės apsaugos ir darbo ministerija skyrė 12946,00 Eur finansavimą. 20367,35 Eur prisidėjo Joniškio rajono savivaldybė apmokėdama socialinio darbuotojo ir jo padėjėjo atlygį už darbą.

Vykdant šį projektą glaudžiai bendradarbiaujame su Skaistgirio seniūnija, Skaistgirio miestelio bendruomene, Skaistgirio biblioteka ir kitomis įstaigomis.

Kartu su Joniškio rajono savivaldybės administracija ir VšĮ Žmogiškųjų išteklių stebėsenos ir plėtros biuru vykdome projektą „Kompleksinė pagalba Joniškio rajono šeimoms“. Projektas vykdomas nuo 2018 m. rugsėjo mėn.

Projekto tikslas – sudaryti sąlygas Joniškio rajone gyvenančioms šeimoms gauti kompleksines paslaugas, padedant įveikti iškilusius sunkumus ir krizes bei derinti šeimos ir darbo įsipareigojimus.

**Teikiamos paslaugos:**

1. Pozityvios tėvystės mokymai:

• Tėvystės gebėjimų ugdymas ir stiprinimas (12 užsiėmimų po 2 val.);

• Individualios psichologo konsultacijos (12 konsultacijų iki 1,5 val.);

• Teminiai seminarai.

2. Psichosocialinė pagalba šeimoms:

• Individualios konsultacijos vaikams nuo 7 metų ir suaugusiems asmenims, kuriems reikalinga skubi pagalba: sunki liga, artimojo netektis, patyčios, savižudybės rizika ir kitos problemos (iki 16 val.);

• Grupinės konsultacijos šeimoms, turinčioms smurto problemą (10 konsultacijų po 2 val.);

• Psichosocialinė pagalba atotolio šeimų vaikams. Grupiniai užsiėmimai vaikams, kurių tėvai išvykę dirbti į užsienį (12 užsiėmimų po 2val.);

• Bendravimo ir elgesio kultūros tobulinimo grupiniai užsiėmimai paaugliams, kaip mokytis tolerancijos, išmokti kontroliuoti pyktį, emocijas, įgyti psichologinio atsparumo (8 užsiėmimai po 2 val.);

• Teminiai seminarai.

3. Mediacijos paslaugos – skirtos vaikų ir tėvų santykiams atstatyti, tėvų tarpusavio ginčams dėl vaikų auklėjimo, išlaikymo, skyrybų, santykių su giminaičiais, kaimynais sprendimui (10 konsultacijų po 2 val.).

4. Šeimos įgūdžių ugdymo ir sociokultūrinės paslaugos šeimoms – teminiai seminarai.

5. Asmeninio asistento paslauga – skirta asmenims nuo 16 metų iki pensinio amžiaus, kuriems Neįgaliųjų socialinės integracijos įstatymo nustatyta tvarka nustatytas neįgalumo lygis arba darbingumo lygis dėl fizinės ir (ar) kompleksinės negalios, kuri visiškai arba vidutiniškai apriboja jų veiklą, dalyvavimą, ir kuriems reikalinga kitų asmenų pagalba.

Nuo projekto pradžios iki 2020 m. pabaigos projekte dalyvavo 498 asmenys.

2020 m. projekte dalyvavo ir paslaugas gavo 118 naujų projekto dalyvių.

Teikiamos šios paslaugos: pozityvios tėvystės mokymai, psichosocialinė pagalba šeimoms, mediacijos paslaugos, šeimos įgūdžių ugdymo ir sociokultūrinės paslaugos šeimoms, asmeninio asistento, pavėžėjimo paslaugos.

Grupiniuose pozityvios tėvystės gebėjimų ugdymo ir stiprinimo užsiėmimuose dalyvavo 6 asmenys Joniškyje ir Žagarėje.

Individualios psichologo konsultacijas, tėvystės gebėjimo ugdymo ir stiprinimo klausimais konsultuota 20 asmenų, jiems suteikta 125 konsultacijos.

Individualios konsultacijos linkusiems smurtauti asmenims, smurto aukoms ir vaikams, turintiems elgesio ir emocijų sutrikimų, konsultuota 34 asmenys, įvyko 242 konsultacijos.

Grupiniuose užsiėmimuose dalyvavo 10 asmenų, įvyko 36 konsultacijos.

Mediacijos paslaugos – skirtos vaikų ir tėvų santykiams atstatyti, tėvų tarpusavio ginčams dėl vaikų auklėjimo, išlaikymo, skyrybų, santykių su giminaičiais, kaimynais sprendimu (10 konsultacijų po 2 val.). Šios paslaugos suteiktos 27 šeimoms.

Užsiėmimai su 4-6 klasių atotolio šeimų vaikais 7 moksleiviai, 2 užsiėmimai.

Bendravimo ir elgesio kultūros įgūdžių tobulinimo programoje paaugliams dalyvavo 5 paaugliai.

Įvyko 17 teminių seminarų po 3 val.

Asmeninio asistento paslaugas gavo 10 asmenų iš jų 6 vyrai ir 4 moterys. Iš kurių 8 su fizine negalia ir 2 su kompleksine negalia, 3 lanko ugdymo įstaigas, 1 dirba. 2020 metais asmeninio asistento paslaugas teikė 2 asmeniniai asistentai, vienas Žagarėje, antras Joniškyje. Svarbiausias asmeninio asistento uždavinys – ne atlikti veiksmus už neįgalųjį, o juos atlikti kartu su neįgaliuoju. Dažniausiai 2020 metais buvo teikiamos lydėjimo pas gydytojus, pagalbos apsiperkant, mokant mokesčius, lydint iki stoties, dienos centrų ir draugijos palaikymo leidžiant laisvalaikį, paslaugos.

**VI SKYRIUS**

**CENTRO PROBLEMOS, STIPRYBĖS, GALIMYBĖS, GRĖSMĖS**

**Centro problemos:**

* Mažas skaičius fizinių asmenų, priimančių vaiką laikinai svečiuotis savaitgaliais, švenčių dienomis ir atostogų metu.
* Neigiama visuomenės nuostata į vaikų globos namų globotinius (rūpintinius) dėl jų netinkamo elgesio.
* Mažas globėjų (rūpintojų) skaičius, priimančių į savo šeimas vaikus, ypač paauglius.

**Centro stiprybės:**

* Gera materialinė bazė. Padalinių patalpos atitinka higienos normų keliamus reikalavimus bei užtikrina saugią ir sveiką aplinką. Sutvarkyta padalinių teritorija.
* Įsteigti bendruomeniniai vaikų globos namai pagerino globojamų (rūpinamų) vaikų gyvenimą bendruomenėje, pagerėjo vaikų socializacija.
* Nuolatinis darbuotojų kvalifikacijos kėlimas (ne mažiau kaip 16 ak. val. vienam darbuotojui. Organizuojamos savipagalbos grupės, supervizijos darbuotojams, budintiems globotojams.
* Stipri Globos centre dirbančių specialistų komanda.
* Globotinių (rūpintinių) priežiūra organizuojama šeimyniniu principu.
* Stipri bendruomeniniuose vaikų globos namuose dirbančių specialistų komanda.

**Centro galimybės:**

* Sąlygų sudarymas globotiniams (rūpintiniams) lavinti savarankiško gyvenimo įgūdžius, apgyvendinant globotinius (rūpintinius) naujuose bendruomeniniuose vaikų globos namuose.
* Aktyvi Globos centro Tarnybos atestuotų asmenų švietėjiška veikla įstaigose, organizacijose, žiniasklaidoje, viešinant vaikų globą ir įvaikinimą.

**Centro grėsmės:**

* Nuolatinis teisinės bazės keitimas gali sumažinti darbuotojų domėjimąsi pokyčiais.
* Mažėjantis socialinių darbuotojų skaičius mažina pasiūlą renkantis kvalifikuotus, jaunus darbuotojus.

**VII SKYRIUS**

**2021 METŲ VEIKLOS PRIORITETAI**

2021 m. Centro veiklos prioritetai:

1. perėjimas nuo institucinės globos prie bendruomenėje teikiamų paslaugų;
2. teikti pagalbą šeimoms išgyvenančioms krizę. Vykdyti Krizių centro veiklą;
3. teikti vaiko laikinosios priežiūros paslaugas;
4. organizuoti budinčių globotojų, socialinių globėjų, globėjų giminaičių, įtėvių paiešką, mokymus, konsultavimą. Aktyvinti šios veiklos viešinimą;
5. teikti laikino atokvėpio paslaugas budintiems globotojams.

\_\_\_\_\_\_\_\_\_\_\_\_\_\_\_\_\_\_\_